OpenLLM-France/wikimedia huggingface dataset:
# Jafrez II (kont Anjev)

Jafrez II, pe Geoffroy « Martel » e anv gallek, Gaufridus pe Goffredus e latin, ganet d'ar 14 a viz Here 1006, marvet d'ar 14 a viz Du 1060, a voe kont Vendôme eus 1032 betek 1056, kont Anjev adalek 1040 betek e varv, ha kont Teurgn adalek 1044. Mab e oa da Foulk III, lesanvet Foulk Nerra, kont Anjev, ha d'e wreg Hildegard Sundgau .
E dad ne felle ket dezhañ rannañ ar galloud gant e vab. Mont a reas da glask fred da lec'h all. E 1032 e timezas da Agnes Bourgogn, intañvez Gwilherm V (kont Poitiers).
Broudet e voe gant e wreg da ober brezel en Akitania ouzh mibien he fried kentañ, Gwilherm VI hag Eudes. E 1033 e faezhas Gwilherm e Moncontour hag e aloubas Bro-Saintonge. Pa voe lazhet Eudes, en 1039, e-kerzh seziz Mauzé, oc'h arsailhat Jafrez II Thouars, eus koztezenn Jafrez II, eo e vab-kaer Guillaume VII Aigret a zeuas da vout kont Poitiers ha dug Akitania, ha Jafrez neuze a gavas e dro da lakaat e graban war douaroù ar paotr yaouank.

## Dimezioù

E 1032 e oa dimezet da Agnes Bourgogn, a oa merc'h da Otte-Guillaume, kont Bourgogn hag Ermentrude de Roucy, hag intañvez Gwilherm V, dug Akitania ha kont Poitiers. Bugel ebet n'o doe, ha Jafrez a gemeras digarez eus o c'herentiezh a drede renk da zispenn an dimeziñ. en 1049 ha 1052. Krediñ a reer eo abalamour ma oa divugel ar priedoù. Addimeziñ a eure nebeud goude gant Grécia, eus tiegezh Langeais, intañvez Berlay Iañ, aotrou Montreuil. He c'has kuit a eure goude da zimeziñ d'ur vaouez a renk uheloc'h, Adèle, merc'h d'ur c'hont Eudes, eus tiegezh Bleaz, a greder. Goude-se, dre abegoù politikel adarre, ha war zigarez e oant kerent a bell, e kasas honnezh kuit ivez, ec'h adkemeras Grécia, hag e roas he lec'h da Adélaïde "Theutonice" ken ar fin.

## Bugel ebet

Bugel ebet n'en doe digant e wragez (serc'hed, a skrivas ar venec'h en o c'hronikoù) hag e niz Jafrez III, mab d'e c'hoar Ermengard, a voe kont war e lerc'h.
# Jafrez III

Jafrez III zo bet anv meur a zen:
* Jafrez III Joinville ,aotrou Joinville.
* Jafrez III Mayenne
* Jafrez III Perche kont Perche,
* Jafrez III Preuilly
* Jafrez III Provañs
* Jafrez III Thouars
* Jafrez III Vendôme
* Jafrez III Villehardouin

## Pennad kar

* Jafrez Iañ
* Jafrez II
* Jafrez
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Jafrez III (kont Anjev)

Jafrez III, pe Jafrez Barvek, ganet en 1040, marvet en 1096 pe 1097, a voe kont Gâtinais eus 1056 da 1068, kont Anjev ha Teurgn eus 1060 da 1068, goude marv e eontr Jafrez II.
Mab e oa da Jafrez II Ferréol, kont Gâtinais, ha da Ermengarde Anjev.
E vreur Foulk IV (1043 - 1109), a voe kont Anjev war e lerc'h.
# Jafrez II (dug Breizh)

Jafrez II Plantagenet (1158 - 1186) a oa Dug Breizh.

## E vuhez

Mab e oa da Herri II, roue Bro-Saoz, dug Normandi ha kont Anjev, ha d'e bried Eleanora Akitania, dugez Akitania.
E 1166 en doa ranket Konan IV leuskel e gurunenn ha rediet e oa bet e verc'h Konstanza, gant ar roue saoz Herri II, da zimeziñ d'e vab, Jafrez.
Etre 1166 ha 1181 e voe renet Breizh gant Herri II. Goude 1181 en doa kemeret Jafrez ar galloud, met ne renas nemet pemp bloaz.
Mervel a reas e 1186 goude un tournamant. C'hoant en doa Herri da drevañ Breizh, met Konstanza a oa dougerez ha, dre chañs e c'hanas ur mab, Arzhur Iañ .

## E vugale

Dimezet e oa da Konstanza Breizh:
* Eleonora Breizh (1182/1184-1241), a voe bac'het e voe betek he marv gant hec'h eontr Yann Dizouar, ha gant he c'henderv Henri III.
* Matilda (1185-1189).
* Arzhur Iañ (dug Breizh) (1187-1203), dug Breizh, lazhet gant e eontr Yann Dizouar.
| En e raok: Konstanza | Dug Breizh asambles gant Konstanza 1169 – 1186 | War e lerc'h: Konstanza |
# Jafrez Iañ (dug Breizh)

Jafrez Iañ (? - 1008), pe Jafrez Berengar, mab da Konan Iañ, kont Roazhon a-raok bezañ dug Breizh, a oa kont Roazhon, ha dug Breizh evel e dad. Anvet e voe Jafrez diwar anv e dad-kozh a-berzh e vamm, Jafrez Iañ (kont Anjev), ha Berengar diwar anv e dad-kozh a-berzh e dad, Yezekael Berengar.
Trec'hiñ a eure Yezekael Naoned, mab-bihan Alan al Louarn, ma voe echu hanterkant vloaz a vrezel vroadel e Breizh.

## Dimeziñ ha bugale

Dimeziñ a eure war-dro 996 da Hawiz Normandi, merc'h da Richarzh Iañ (dug Normandi). Bugale o doe:
* Alan III (ganet e 997), dug Breizh war-lerc'h e dad, adalek 1008.
* Eudes, pe Odo Pentevr (ganet e 999), kont Pentevr, rejant Breizh evit e niz Konan II,
* Evenus
* Emma, dimezet da Ives, beskont Cotentin.
* Adèle (marvet en 1067), kentañ abadez Sant-Jorj Roazhon en 1032.

## E varv

Mervel a reas e 1008, e-kerzh ur pirc'hirinaj da Roma.
| En e raok: Konan Iañ | Dug Breizh 992 – 1008 | War e lerc'h: Alan III |

## Notennoù

* ↑ Bretons et Normands au Moyen Âge, renet gant Joëlle Quaghebeur ha Bernard Merdrignac, Presses Universitaires de Rennes, Roazhon 2008 (ISBN 9782753505636) p. 147
# Jafrez II Ferreol

Jafrez II Ferreol a oa kont Gâtinais en XI$^{vet}$ kantved.
Dimeziñ a reas da Ermengarde Anjev (1018-1076), anvet ivez Blanche, merc'h da Foulk III Nerra, kont Anjev, ha da Hildegard Sundgau.
# Jafrez Iañ (kont Anjev)

Jafrez Iañ, pe Geoffroy « Grisegonelle » (louet e vantell) e anv gallek, pe Gaufridus pe Gauzfredus e anv latin, ganet war-dro 938/940, a oa kont Anjev war-lerc'h marv e dad Foulk II, adalek 958 betek e varv, d'an 21 a viz Gouhere 987, lazhet e seziz Marçon, e-tal Château-du-Loir.
Mab e oa da Foulk II ha d'e wreg Gerberga (priñsez eus Gâtinais ?).
Emglev a reas gant kont Naoned enep kont Roazhon, ha gant Hugues Capet enep kont Bleaz. E seizh gwellañ a reas evit lakaat Capet da roue.

## Dimeziñ ha bugale

Dimezet e oa, war-dro 965, da Adélaïde de Vermandois (m. 974), merc'h da Robert Iañ a Vermandois, kont Meaux ha Troyes, ha da Adélaïde Werra.
Pevar bugel o doe :
* Foulk Nerra, pe Foulk III, († 1040), kont Anjev.
* Jafrez, bev e 974
* Ermengarde, dimezet da g-Konan Iañ, kont Roazhon ha dug Breizh.
* Gerberga, dimezet da Gwilherm III Taillefer, kont Angoulême.
Mervel a reas Jafrez er bloavezh ma voe kurunennet Huon Capet.

### Un dimeziñ all

En ur garta embannet gant Foulk Nerra e 1003 ez eus meneg eus ur breur dezhañ anvet Maurice, ha n'eus meneg ebet anezhañ e kartaoù Adélaïde de Vermandois. Lazhet e voe ar Maurice-se a-raok 1038 e-kerzh ur brezel ouzh Gautier de Langeais. Krediñ a reer e vije bet mab d'ur bried all da Jafrez, a c'hallfe bout Adèle, intañvez Lambert, kont Châlon.
(diechu)
# Jafrez IV (kont Anjev)

Jafrez IV (Geoffroy Martel e anv gallek) , marvet d'an 19 a viz Mae 1106, a voe kont Anjev war un dro gant e dad, eus 1098 da 1106. Mab e oa da Foulk IV, kont Anjev ha Teurgn, ha da Ermengarde de Bourbon.
Ganet e oa etre 1070 ha 1075. War-dro 1098, gant souten baroned Anjev, en em savas a-enep e dad, dre ma ne oa ket a-du gant e bolitikerezh, ha rediañ a reas anezhañ da rannañ gouarnamant ar kont. Stourm a reas ivez a-enep sujidi nann-hesent ha muntret e voe e-pad seziz Candé, e 1106, marteze diwar atiz e dad.

## Levrlennadur

* Anselme de Sainte-Marie hag M. Du Fourny, Histoire généalogique et chronologique de la maison royale de France, des pairs, grands officiers de la Couronne, de la Maison du Roy et des anciens barons du royaume, T6, La compagnie des libraires, Pariz, 1730 p.15 Liamm Gallica :
# Jafrez Iañ

Meur a Jafrez Iañ zo bet:
* Jafrez Iañ (kont Anjev)
* Jafrez Iañ (dug Breizh) (†1008), kont Roazhon ha dug Breizh (992 - 1008).
* Jafrez Iañ Provañs (1015-1061/62),
* Jafrez Iañ Villehardouin (ganet war-dro 1167), mar'heg er Pedervet kroaziadeg.
* Jafrez Iañ Chaumont (war-dro 995), aotrou Chaumont.
* Jafrez Iañ Gâtinais, kont Gâtinais en Xvet kantved
* Jafrez Iañ Joinville (†1080), aotrou Joinville.
* Jafrez Iañ Perche († 1040), kont Perche, aotrou Mortagne-au-Perche ha Nogent-le-Rotrou, ha beskont Châteaudun evel Jafrez II ( 1004-1040).

## Pennad kar

* Jafrez II
* Jafrez
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Jafrez Iañ Pentevr

Jafrez Iañ Pentevr lesanvet Boterel († 1093) a oa kont Pentevr war-lerc'h e dad Eozen Pentevr.
# Hatchepsout

Hatchepsout a oa ur faraonez hag a renas eus 1479 kent JK betek he marv war-dro 1457 kent JK.

## Liamm diavaez

* https://www.lesclesdumoyenorient.com/Hatshepsout-femme-Pharaon.html
| En e raok Thoutmôsis II | Hatchepsout XVIIIvet tierniezh ~-1479 da -1458 | War e lerc'h Thoutmôsis III |
# Hattiesburg (Mississippi)

Hattiesburg zo ur gêr lec'hiet e su stad Mississippi e Stadoù-Unanet Amerika. Er bloavezh 2011 e oa 46 626 a annezidi o chom enni. Krouet eo bet anv Hattiesburg en ur mod ofisiel e 1882.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Hattori Hanzō

Hattori Hanzō (服部 半蔵, e-tro 1542 e proviñs Mikawa – 4 a viz Du 1596 en Edo), anvet ivez Hattori Masanari pe Hattori Masashige (服部 正成), a oa ur samourai brudet eus ar marevezh Sengoku. Kontañ a reer en devoa saveteet buhez Tokugawa Ieyasu ha harpet anezhañ evit unvanidigezh Japan. Hiziv-an-deiz e vez adkemeret alies en oberennoù lies evel mangaoù.
# Hatuey

Hatuey, ganet en Hispaniola, marvet d'an 2 a viz C'hwevrer 1512 e Yara (Cuba), a oa un tiern taino eus Hispaniola hag a vrezelias enep ar gonkistadored spagnol. Eñ an hini a voe ar c'hentañ den hag en em savas a-enep an drevadennerien en Amerika. Kemer a reas penn ur bagad broiz da stourm ouzh ar Spagnoled, ma voe tapet ha devet ganto. Un haroz broadel eo Hatuey e Cuba.

## Istor

E 1511 ez eas ar c'honkistador spagnol Diego Velázquez eus Hispaniola da Guba.

## Liammoù

* Kêr Hatuey, er c'hreisteiz da Sibanicú e proviñs Camagüey e Cuba, zo bet anvet en enor dar penntiern emsavet.
* En enor da Hatuey ez eus bet anvet ur bier graet gant Empresa Cerveceria Hatuey Santiago, e Santiago de Cuba, hag un evaj malt dialkohol$^,$.
* E film Icíar Bollaín graet e Bolivia e 2010, También la lluvia, ez eus anv eus Hatuey.

## Levrlennadur

a vo kavet e Wikimedia Commons.
* Bartolomé de las Casas (1552), Brevísima relación de la destrucción de las Indias, Axel Springer S.L. ISBN 84-7700-006-9

## Notennoù

* ↑ Running Fox, 'The Story of Cacique Hatuey, Cuba's First National Hero', La Voz del Pueblo Taíno (The Voice of the Taíno People) (United Confederation of Taino People, U.S. Regional Chapter, January 1998)
* ↑ Soda Pop Stop
* ↑ "Malta Hatuey", Sodaficionado!, 30 July 2008. Retrieved 2 January 2010.
* ↑ http://www.imdb.com/title/tt1422032/
# Hatier

Hatier zo un ti-embann gall e Pariz hag a ra war-dro embann levrioù-skol dreist pep tra. Hiziv eo ur gevrenn eus ar stroll-embann Hachette.
Savet e oa bet e 1880 gant Alexandre Hatier. Hiziv eo an trede embanner levrioù-deskadurezh e Bro-C'hall. 20 % eus an obererezh a vez graet er broioù estren, e Brazil, en Afrika (Aljeria, Maroko, ...) hag e Spagn.

## Sez

Emañ sez Hatier en niverenn 8, rue d'Assas e VI$^{vet}$ arondisamant Pariz.

## Kevrennoù

Ar stroll-embann Groupe Alexandre Hatier (GAH) zo ennañ, ouzhpenn Hatier :
* an embannadurioù éditions Foucher, arbennikaet war an deskadurezh teknel ha micherel, ar greanterezh hag an trede gennad,
* an embannadurioù Didier, Didier FLE ha Didier Jeunesse,
* an embannadurioù Rageot, romantoù evit ar yaouankiz, gant an dastumad "Cascade" dreist-holl.
# Hattameg

Ur yezh papouek eus skourr yezhoù papouek ar c'hornaoueg eo an hattameg (hattam pe miriei) pe boraieg (borai, tinam, moi, adihup, uran pe mansim) komzet gant tro-dro da 16 000 den (1993) e Papoua ar C'hornaoueg.

## Gwelet ivez

* Yezhoù papouek
* Yezhoù boraiek-hattamek
# Hattusha

Hattusa ($^{URU}$Ḫa-at-tu-ša; Ḫattuša) a oa anv kêrbenn an impalaeriezh hittitat. Emañ e-kichen kêr a-vremañ Boğazkale, a veze anvet Boğazköy gwechall, e proviñs Çorum e gevred Kreiz Anatolia, e Turkia, 90 km diouzh sez ar broviñs e Çorum. Emañ en unan eus plegoù ar stêr Kızıl (Marashantiya er mammennoù Hittitat ha "Stêr Halys " e mammennoù an henamzer klasel) e-kreiz Anatolia, 200 km e reter Ankara.
Hattusa a oa lakaet ouzhpenn war roll Glad ar Bed an UNESCO e 1986.

## Levrlennadur

* Peter Neve: Hattusa - Stadt der Götter und Tempel. Neue Ausgrabungen in der Hauptstadt der Hethiter. Ph. von Zabern, Mainz 1996. (2. erw. Aufl.) ISBN 3-8053-1478-7
* W. Dörfler u.a.: Untersuchungen zur Kulturgeschichte und Agrarökonomie im Einzugsbereich hethitischer Städte. MDOG Berlin 132, 2000, 367-381. ISSN 0342-118X

## Liammoù diavaez

a vo kavet e Wikimedia Commons.
# Hatied

An Hatied a oa ur bobl eus an Henamzer hag a veve e bro Hatti, hiziv e kreiz hag e gevred Anatolia, (anvet Azia-Vihanañ en Henamzer glasel). Sevenadur an Hatied a oa anezhi etre 2500-2000 ha 1700 kent J.-K. e deroù hag e kreiz oadvezh an arem.
Evel ma n'o devoa an Hatied tamm skritur ebet (er prantad kentistorel e oant eta), e ranker fiziañ e mammennoù dieeun pe disklêriadennoù pobloù all. Moarvat ec'h implije ar renerien hati skribed a skrive en asirieg da genwerzhañ gant Mezopotamia.
Anv koshañ Anatolia, "Bro Hatti" a oa kavet evit ar wech kentañ war dablezennoù e skritur gennheñvel eus Mezopotamia eus prantad an Impalaeriezh akkadiat (2350-2150 kent J.-K.). War an tablezennoù-se ec'h aspede marc'hadourien Asirian ar roue asiriat Sargon da gas sikour dezhe. Derc'hel a reas an anv-se da vezañ implijet e-pad 1 500 vloaz betek 630 kent J.-K., evel m'en diskouez ar bloazdanevelloù asiriat.
Komz a raent ur yezh ha na oa ket indezeuropek, an hatieg. Lod eus ar ouizieien a gred bremañ e oa kar da yezhoù gwalarn ar C'haokaz. A-benn ar fin en em veskont gant an Hitited, pe e oa kemeret o flas gant ar re a gomze hititeg.

## Notennoù

* ↑ Bryce, Trevor The Kingdom of the Hittites, 1998, Oxford University Press, pp.

## Levrlennadur

* Ekrem Akurgal, The Hattian and Hittite Civilizations, Publications of the Republic of Turkey, Ministry of Culture, 2001, 300 pages, ISBN 975-17-2756-1

## Liammoù diavaez

* Hattians - First Civilizations in Anatolia
# Hattarna

Hattarna, an Togoù, a oa ur gostezenn bolitikel e Sveden, oberiant e Marevezh ar Frankiz (1719–1772). Dont a ra an anv eus an tog tric'hornek a veze douget gant an ofiserien hag an dud uhel. Enebet e oant ouzh ar gostezenn Mössorna, ar Bonedoù, ret kompren ar bonedoù-noz, un anv roet gant an Togoù d'ober goap outo. Er galloud e voe an Togoù adal 1738 betek 1765, a-du e oant gant politikerezh Bro-C'hall hag enebet ouzh Rusia. Ganto e voe graet daou vrezel drastus evit ar vro.
# Minaya

Minaya zo ur gumun eus Spagn e Proviñs Albacete.
# Mincio (departamant)

Ar Mincio a oa un departamant eus ar Republik Sizalpin, eus ar Republik italian (1802-1805) goude, hag eus Rouantelezh Italia (1805-1814) goude c'hoazh, etre 1797 ha 1814. Anvet e oa bet diwar anv ar stêr Mincio, adstêr d'ar Po. Kêr Mantova e oa ar pennlec'h.
# Minden

Minden (distaget ['mɪndən] en alamaneg) zo ur gêr eus Alamagn, e biz Land Nordrhein-Westfalen. War lez ar stêr Weser emañ, e kreis Minden-Lübbecke. E dibenn 2015 e oa 81 598 a dud o chom enni.
Bremañ emañ Minden e kroashent ar Mittellandkanal hag ar Weser, gant un dourbont dreist ar Weser. E kreiz-kêr e weler savadurioù eus an Azginivelezh, evel an iliz-veur.

## Istor

Krouet e voe Minden war-dro ar bloaz 800. Betek an Disivoud e oa sez un eskopti katolik, Eskopti Minden.
Gant Feur-emglev Westfalen, e 1648, e teuas Minden e-barzh rouantelezh Brandenburg-Prusia. E 1759 e voe trec'het ar C'hallaoued en emgann Minden.
Kêr-benn priñselezh Minden e voe betek brezelioù Napoleon. E 1814 ez eas e-barzh Prusia en-dro ha dont da vezañ ul lodenn eus Proviñs Westfalen.
# Minas de Ríotinto

Minas de Ríotinto zo ur gumun e proviñs Huelva en Andalouzia.
# Mind map

Un diervad pe ur c'hevregad eo ur mind map ("kartenn ur spered") evit hewelaat stlenn. Savet eo tro-dro ur c'heal treset e kreiz ur bajenn, ha gant liammoù steroniel pe urzhazek hag a zispleg dehentadur an devezout diwar-benn ar c'heal e kreiz. Drevezañ a rafe ar stumm a-wezenn anezhañ diorren ar prederiañ.

## Orin

Gant Aristoteles e voe krouet an doare-se d'ober hag implijet kalz diwezhatoc'h gant ur psikologour saoz, Tony Buzan e anv, pa oa o skrivañ un holloueziadur diwar-benn empenn an den, An Encyclopedia of the Brain and Its Use, e 1971.
# Mindoro

Mindoro zo unan eus inizi Filipinez, en enezeg Visayas. Emañ er mervent da enez Luzon hag er biz da enez Palawan. Er su dezhi emañ Mor Sulu. Ar seizhvet enezenn vrasañ eo e Filipinez, gant ur gorread a 10 572 km². Poblet eo gant 1 238 573 a annezidi (e 2010).
Rannet eo e div broviñs, e-keñver melestradurezh : Kornôg Mindoro ha Reter Mindoro. Calapan eo ar gêr vrasañ.
Ouzhpenn al labour-douar a ro labour da galz a dud, ar mengleuziañ zo pouezus en enezenn, gant mengleuzioù kouevr ha marbr.
Meur a yezh a vez komzet e Mindoro, en o zouez an tagalog, yezh ar muiañ-niver.
a vo kavet e Wikimedia Commons.
# Mincio

Ar Mincio zo ur stêr eus Italia, ha 73 km hed dezhi. Adstêr eo d'ar Po war e lez kleiz. Eieniñ a ra er menezioù ma'z eo anvet Sarca a-raok en em deurel e lenn Garda. Treuziñ a ra Park ar Mincio a-raok kemberiñ er Po.

### Kumunioù treuzet

Peschiera del Garda, Ponti sul Mincio, Monzambano, Valeggio sul Mincio, Volta Mantovana, Goito, Marmirolo, Porto Mantovano, Rivalta sul Mincio, Curtatone, Mantova, Virgilio, Bagnolo San Vito ha Roncoferraro

## Pennad kar

* Emgann ar Mincio
# Minecraft

Minecraft zo ur c'hoari video bet krouet gant Markus Persson ha diorroet gant Mojang. Er c'hoari ez eo ret bevañ an hirañ ar gwellañ en ur bed. Graet eo ar bed gant bloc'hoù (douar pe netra).
Bed ar c'hoari a zo savet gant bloc'hadoù 3-ment simpl, pep hini anezho o aroueziañ materi disheñvel: douar, dour... An tu a zo d'ar c'hoarier da gemmeskañ, da nullañ anezho kement ha ma fell dezhañ. Ur c'hoari dieub-tre eo d'ar c'hoarier. N'eus ket palioù resis da dizhout ret eo d'ar c'hoarier dreist-bevañ ar pellañ ar gwellañ en ur ober ar pezh a fell dezhañ.

## Istor

C'hoariet e vez gant un urzhiataer, un Xbox pe ur Playstation 3, ar pal a zo bevañ ha lazhañ tud gant ur c'hleze. Tu zo da grouiñ klezeier gant koad, douar pe maen, arc'hant, aour, lapiz lazuli, redstone, diamant, emrodez, gant un achanterezh pe c'hoazh gant ur c'hreeper.

## Skeudennoù

* Brikenn geot.
* Ur savadur savet gant ur c'hoarier er c'hoari Minecraft.

## Priz

29.99 €
# Miltiades

Miltiades pe Miltiades ar Yaouankañ (henc'hresianeg Μιλτιάδης ὁ Νεώτερος, Miltiades o Neotepos), ganet war-dro 550 a-raok J.-K. ha marvet e 489 a-raok J.-K.) a oa niz Miltiades an henañ en doa savet trevadenn Chersonez e Thrace e amzer Pisistrate. Dont a reas tirant trevadennoù gresian C'hersonesos Trakia war-dro 516 a-raok J.-K., goude kemer ar galloud dre nerzh ha lakaat e gevezerien e prizon. Eurediñ a reas Hegesipile, merc'h ar roue Olorus Trakia. E vab Kimon a voe unan eus tud pennañ Aten er bloavezioù 470 ha 460 a-raok J.-K. Arkont e voe en Aten e 524 kent J-K. Gant Darius I e reas brezel a-enep d'ar Sythed 514 kent J-K. E 499 kent J-K e brofitas eus emsavadeg an ioniz evit aloubiñ Lemnos hag Imbros, distreiñ a reas en Aten, tamallet e voe dezhañ bezañ un tyran. Ur bellour levezonus e voe. E penn brezelourien Aten e oa Miltiades pa oa trec'het ar Bersed en emgann Marathon.E verzh na badas ket pell, ren a reas ur brezel a-enep Paros evit e gont dezhañ, a c'huitas e 489 kent J-Kgloazet e voe. Barnet e voe ha toullbac'het 'lec'h ma' varvas ar memes bloavezh.
# Milton Keynes

E 1967 e teuas Milton Keynes da vezañ ur gêr nevez, krouet a-benn digreizennañ an obererezhioù armerzhel hag ar boblañs en-dro da Londrez.
Abaoe 1997 ez eo un Amaezerezh unvan disrannet diouzh kontelezh amaezel Buckinghamshire, daoust dezhi chom en he c'hontelezh lidel.
Load kefridiel Kuzul Milton Keynes
# Milwaukee

Milwaukee eo kêr vrasañ Stad Wisconsin, e Stadoù-Unanet Amerika, war lez kornôk al Lenn Michigan. Tremen 1 700 000 a annezidi zo e kêr hag en trowardroioù. Krouet eo bet anv Milwaukee en ur mod ofisiel e 1835.

## Kêrioù gevellet

| Alamagn : Schwerin  India : Kanpur Israel : Tiberias  Iwerzhon : Gaillimh | Japan : Maebashi Nishi Kuba : Nuevitas  Polonia : Białysto Rusia : Omsk | Suafrika : uMhlathuze  Tanzania : Morogoro Turkia : Manisa  Venezuela : Carora |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Miltiades (pab)

Miltiades Pab an Iliz katolik roman :
| Ganedigezh | Hanternoz Afrika |
| Dilennet da bab | 2 a viz Gouhere 311 |
| Dibenn e baboni | 10 a viz Genver 314 |
| En e raok | Eusebius |
| War e lerc'h | Jelvestr Iañ |
| Roll ar bibien : kronologiezh · hervez al lizherenneg ||
| kemmañ |
Miltiades (e latin: Miltiades), ganet e Hanternoz Afrika ha marvet d'an 10 pe d'an 11 a viz Genver 314, a oa bet dilennet da bab an Iliz katolik roman d'an 2 a viz Gouere 311.
# Miltoueg

Ur yezh tchadek eus is-skourr ar yezhoù tchadek ar reter A.1 eo ar miltoueg (miltou) komzet gant tro-dro da 272 den nemetken e mervent Tchad (1993).
Ur yezh war-nes da vont da get an hini eo dre ma c'h a an dud muioc'h-mui gant ar bagirmieg en he lec'h.

## Gwelet ivez

* Yezhoù tchadek ar reter
* Yezhoù afrez-aziatek
# Milvus

Milvus :
| Ur barged du (Milvus migrans). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Anv skiantel ||
| Milvus Lacépède, 1799 ||
| D'ar vevoniezh e tenn ar pennad-mañ. ||
Milvus a zo ur genad e rummatadur an evned, krouet e 1799 gant an evnoniour gall Bernard-Germain de Lacépède (1756-1825).

## Spesadoù hag an isspesadoù anezhe

Tri spesad bargeded a ya d'ober ar genad :
* Milvus aegyptius
** M. a. aegyptius ha parasitus,
* Milvus migrans (barged du)
** M. m. affinis, formosanus, govinda, lineatus ha migrans,
* Milvus milvus (barged ruz)
** M. m. fasciicauda ha milvus.

## Liammoù diavaez

a vo kavet e Wikimedia Commons.
* ↑ Roadennoù IOC World Bird List diwar-benn Accipitridae/Milvus (lennet e-barzh d'an 29 a viz Mezheven 2018).
# Milzano

Milzano zo ur gumun en Italia, e proviñs Brescia e Lombardia.
# Miltamm

Ar c'hoari miltamm zo ur c'hoari ma klasker renkañ pezhioù a-strew d'ober ur skeudenn. Liesseurt eo ar skeudennoù da adsevel (eiladurioù taolennoù, fotoioù, tresadennoù...), lod bras-divent betek 48 000 tamm. Miltammoù teirment ("3D") zo ivez, evel monumantoù brudet er bed. E koad pe e kartoñs e vezont peurliesañ, ha war ur skramm e c'hallont bezañ hiziv hon deiz.
Ijinet e voe ar miltamm kentañ war-dro 1760 gant John Spilsbury, kartennour hag engraver londonat. Diwanet e voe en e benn didroc'hañ kartennoù broioù ar bed ha gwerzhañ anezho evel ur c'hoari da zeskiñ an douaroniezh. Adalek ar bloavezhioù 1930 e voe krog ar produiñ a-yoc'h.
Ar miltammoù boutin a grog gant 300 pezh, ha goude 500, 750 ha lieskementoù 1000 betek 1 0000 pezh. Merket e vez an oad ivez evit ma ne vefe ket re ziaes (pe re aes). Kavout a reer alies arvestoù an natur evel loened pe menezioù, pe savadurioù evel kastilli pe monumentoù. MartinPuzzle ha Ravensburger emañ e-touez ar merkoù brudetañ. E 2017 e voe lakaet er c'henwerzh gant Grafika ur miltamm 48 000 pezh anvet Travel around the World 7,68 metrad e hirder ha 2,04 metrad e uhelder.
Kampionat Bedel ar Miltamm (World Puzzle Championship) a vez aozet bep bloaz. Skipailh Stadoù-Unanet Amerika eo an hini a zo bet trec'h an aliesañ evit poent.

## Implij ar miltamm evel arouez

Logo Wikipedia a zo ur voul graet gant pezhioù miltamm. Tammoù a vank evit diskouezh ez eus plas evit gouiziegezhoù nevez.
Graet e vez ivez gant ar miltamm gant aozadurioù zo da aroueziañ an aotegezh.
# Milvago

Milvago :
| Milvago chimachima ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Falconiformes |
| Kerentiad : | Falconidae |
| Genad : | Milvago |
| D'ar vevoniezh e tenn ar pennad-mañ. ||
Milvago zo ur genad e rummatadur an evned, ennañ Karakaraed.

## Spesadoù

* Karakara penn melen, Milvago chimachima
* Karakara chimango, Milvago chimango
# Kogeg

Ur yezh atlantel eus skourr ar Yezhoù bagek eo ar c'hogeg (baga koga pe baga koba) komzet e Ginea.

## Gwelet ivez

* Yezhoù atlantel
* Yezhoù nijerek-kongoek